钦定古今图书集成/明伦汇编/氏族典/第298卷 > 《廖用贤尚友录》 > 姜特立
## 钦定古今图书集成/明伦汇编/氏族典/第298卷 > 《廖用贤尚友录》 > 姜特立

按《宋史姜特立传》：“特立，字邦杰，丽水人。以父绶恩，补
承信郎。淳熙中，累迁福建路兵马副都监。海贼姜大
獠寇泉南，特立以一舟先进，擒之。帅臣赵汝愚荐于
朝，召除阁门舍人，命充太子宫左右春坊，由是得幸
于太子。太子即位，除知阁门事，以春坊旧人用事，恃
恩无所忌惮。留正论其招权纳贿之状，遂夺职与外”
祠。帝念之，复除浙东马步军副总管，不至。宁宗受禅，
特立迁和州防御使，再奉祠，俄拜庆远军节度使，卒。